**Gleðileg jól**Nú hátíð lífsins höldum vér,
sem himni er komin frá
með friðarljós á foldu hér
og fögnuð handa þér og mér
í frelsara fæddum oss frá.

Hér skærast ljósið er kveikt í kvöld
og kvíða eytt úr sál,
því mildur Guð, á mátt og völd
og miskunn hans er þúsundföld.
Ó, heyrum vort helgasta mál.

Þú, jólabarnið Jesú kær,
um jörð þín ljómar sól.
Frá Betlehem kom birtan skær
sem blessar alla nær og fjær
og gefur oss gleðileg jól.

 **Heilig ist der Herr**
 Heilig, heilig, heilig, heilig ist dea Hea.
 Heilig, heilig, heilig, heilig ist nu Ea.
 Ea, de nie begonnen, Ea da imma wa,
 Iwig ist und waltit, sein wead imma da.

**Stari ég hljóður**Stari ég hljóður á stjarnanna fjöld.
Stirnir á ísana´ og hjarnið í kvöld.
Minningin leitar svo máttug og hlý.
Mamma mín söng við mig: Hátíð er ný.

Ennþá er huggun og hjálp til þín sótt,
heilaga, friðsæla, þögula nótt.
Ennþá er slóð yfir öræfin gerð,
enn eru leitandi hjarðmenn á ferð.

Enn krýpur móðir við ungbarnsins hlið,
unir hún bæn sína´ og trú sína við.
Ennþá er von þín, þú veglausa hjörð.
Velþóknun Drottins og friður á jörð.

 **Jólabjöllurnar** Jesú barn borið í heim,
 birta´ af stjörnu lýsir um geim,
 allt nú fagnar englanna lið.

 Jesú kær þú kallar til mín.
 Kenn mér að ganga veginn til þín.
 Veit í sál mér fögnuð og frið.

 Faðir hæða´ um öld og ár
 allra þjáðra læknaðu sár.
 Gef oss öllum gleðileg jól.

 (raddir)
 Gef oss öllum gleðileg jól.
 Jólabjöllurnar bera
 boðskap Drottins um jörð.
 Oss frelsari´ er fæddur

**Kom, blíða tíð**

(Allir)
Kom, blíða tíð með barnsins frið.
Kom, blessuð stund með líkn og grið.
Kom, hátíð æðst og heiminn gist.
Kom, helgust nótt með drottinn Krist.

(Allir)
Kom, heilög birta, himni frá.
Kom, hersveit engla, jörðu á.
Já, kom og flyt þá fregn á ný,
að fætt oss barn sér jötu í.

(Biggi)
Skín, lífsins sól, í lágan dal.
Kom, ljómi Guðs, úr himnasal.
Kom, máttarhönd, svo mjúk og sterk
og meðal vor gjör kraftaverk.

 (Allir)
 Vér fögnum þér, ó blessað barn
 og bjarma slær á lífsins hjarn.
 Sjá, heilög von í hjörtum skín
 og hana vekur fæðing þín.

 (Stúlkur)
 Þótt hér sé dimmt, þótt hér sé kalt,
 þín heilög elska bætir allt.
 Þótt skorti frið, þótt falli tár,
 hún friðar, líknar, græðir sár.

 (Allir)
 Ó, þegar sérhvert hjarta‘ er hreint
 og hefur, Drottinn, mátt sinn reynt
 þá hljómar heimi lífsins sól,
 vér lifum eilíf dýrðarjól.

**Það aldin út er sprungið**

Það aldin út er sprungið
og ilmar sólu mót
sem fyrr var fagurt sungið
af fríðri Jesserót.
Og blómstrið það á þrótt
að veita vor og yndi
um vetrar miðja nótt.

Þú ljúfa lilju rósin
sem lífgar helið kalt
og kveikir kærleiks ljósin
og krýnir lífið allt.
Ó, Guð og maður greið
oss veg frá öllu illu
svo yfirvinnum deyð.

 **Ó helga nótt**

 Ó helga nótt, þín stjarna blikar blíða,
 Þá barnið Jesús fæddist hér á jörð.
 Í dauða myrkrum daprar þjóðir stríða,
 uns Drottinn birtist sinni barna hjörð.
 Nú glæstar vonir gleðja hrjáar þjóðir
 því Guðlegt ljós af háum himni skín.

 Föllum á kné
 nú fagna himins englar,
 Frá barnsins jötu blessun streymir,
 blítt og hljótt til þín.
 Ó helga nótt, ó heilaga nótt.

 Vort trúar ljós, það veginn okkur vísi,
 hjá vöggu Hans við stöndum hræð og klökk
 Og kyrrlát stjarna kvöldsins öllum lýsi,
 er koma vilja hér í bæn og þökk.
 Nú konungurinn Kristur Drottinn fæddist
 hann kallar oss í bróður bæn til sín.

 Föllum á kné,
 nú fagna himins englar,
 hjá lágum stalli lífsins kyndill,
 ljóma, fagurt skín.
 Ó helga nótt, Ó heilaga nótt.

**Jól, jól skínandi skær**

Jól, jól, skínandi skær,

skreyta nú fjöll og voga.

Himinsins glitrandi gimsteinum frá

gleðifregn englarnir mönnunum tjá:

,,Frelsarans komu oss fagna ber,

fæddur er hann, sem vor drottinn er”

Jól, jól, skínandi skær,

skreyta nú fjöll og voga.

Kom, kom, hátíðin hæst,

heilagur friður ríkir.

Hátt yfir veraldar storma og stríð

styrki oss drottinn þín miskunnin blíð.

Gef þú að gjörvallt um jarðarból

gleðileg ríki þín friðarjól.

Kom, kom, hátíðin hæst

heilagur friður ríkir.

 **Í dag er glatt í döprum hjörtum**

 Í dag er glatt í döprum hjörtum
 því Drottins ljóma jól.
 Úr niða myrkrum nætursvörtum
 upp náðar rennur sól.
 Er vetrar geisar stormur stríður
 þá stendur hjá oss friðarengill blíður.
 Og þegar ljósið dagsins dvín
 :,:oss Drottins birta kringum skín. :,:

 Oss öllum mikinn fögnuð flytur
 sá friðarengill skær:
 „Sá Guð er hæst á himni situr
 er hér á jörð oss nær,
 sá Guð, er ræður himni háum
 hann hvílir nú í dýrastalli lágum,
 sá Guð er öll á himins hnoss
 :,:varð hold á jörð og býr með oss.“:,:

 Ó, dýrð sé þér í hæstum hæðum,
 er hingað komst á jörð.
 Á meðan lifir líf í æðum
 þig lofar öll þín hjörð.
 Á meðan tungan má sig hræra,
 á meðan hjartað nokkuð kann sig bæra,
 hvert andartak, hvert æðarslag
 :,:Guðs englar syngi dýrðarlag. :,:

**Ave Verum Corpus**
Ave, ave verum corpus
natum De Maria virgine
Vere passum immolatum
In cruce pro homine
Cuius latus perforatum
Unda fluxit et sanguine
Esto nobis praegustatum
In mortis examine
In mortis examine

 **Heyr himnasmiður**

 Heyr himnasmiður
 hvers skáldið biður.
 Komi mjúk til mín
 miskunnin þín.
 Því heiti' eg á þig,
 þú hefur skaptan mig,
 ég er þrællinn þinn,
 þú ert Drottinn minn.

 Guð, heit eg á þig,
 að græðir mig.
 Minnst mildingur mín,
 mest þurfum þín.
 Ryð þú röðla gramur,
 ríklyndur og framur,
 hölds hverri sorg
 úr hjarta borg.

 Gæt, mildingur mín,
 mest þurfum þín,
 helst hverja stund
 á hölda grund.
 Set, meyjar mögur,
 málsefni fögur.
 Öll er hjálp af þér
 í hjarta mér.

**Gesu bambino**

Caro Gesu bambino
Tu che sei tanto buono
Fammi questo piacer
Lascia una volta il cielo
E vieni a giocar

A giocare con me
Lo sai, il babbo e povero
Ed io non ho giocattoli
Sono un babino buono
Come lo fosti tu

Vedrai, pero, se vieni
Noi ci divertiremo
Anche senza balocchi
Vieni, bambin Gesu

 **Ave María**
 Þú blíða drottning
 bjartari' en sólin,
 þú biður fyrir lifendum og dauðum.
 Hríf um eilífð oss frá heljar nauðum.
 Ave María, Ave María, Ave María!
 Gef þeim himnesk jólin.

 Bið þinn son
 að vernda oss frá villu.
 Í veröld eru margir stígar hálir.
 Um eilífð vernda allar látnar sálir.
 Ave María, Ave María, Ave María!
 Frelsa þær frá illu.

**Komið þið hirðar**

Komið þið hirðar þið konur og menn.

Komið og barnið þið lítið á senn.

Kristur Guðs son hann sjálfur er fæddur

af guði miklum mætti er gæddur.

Óttist þið ei.

Sannlega englarnir sungu í dag

söfnuð í Betlehems himnanna lag.

Friðinn á jörðu, flytja þeir gjörðu,

velþóknun öllum konum og körlum.

Drottni sé dýrð.

 **Jólavers**
 Nú titrar allt um himna‘ og heim
 af helgri þakkargjörð,
 og friðarboðskap fagnar þeim,
 er fluttur er á jörð.
 „Með gleðiðboð frá Guði‘ ég kem“,
 hinn góði engill tér.
 Sjá barn er fætt í Betlehem
 og barn það Kristur er.

 Ég hrífst við engla ljóð og lag
 og ljómann, er ég sé,
 er fagna þeir þeim Drottni‘ í dag
 í duft, er niður sté;
 við englasöng og gleðigjarn
 nú gleðst við sálarfrið;
 í dag er ég sem blessað barn
 og brosi englum við.

 Ó, syngið englar! Syng þú jörð
 og syng þú hjarta mitt!
 Já, syng þú Drottins hólpna hjörð
 um hjálpráð blessað þitt;
 Ó, barnið smátt í Betlehem
 þitt bros er söngsins lind;
 með gleðitár ég til þín kem,
 er tókst burt mína synd.

**Heims um ból**

Heims um ból helg eru jól,
signuð mær son Guðs ól,
frelsun mannanna, frelsisins lind,
frumglæði ljóssins, en gjörvöll mannkind
meinvill í myrkrunum lá.
Meinvill í myrkrunum lá.

Heimi í hátíð er ný,
himneskt ljós lýsir ský,
liggur í jötunni lávarður heims,
lifandi brunnur hins andlega seims,
konungur lífs vors og ljóss.
Konungur lífs vors og ljóss.

Heyra má himnum í frá
englasöng: “Allelújá”.
Friður á jörðu, því faðirinn er
fús þeim að líkna, sem tilreiðir sér
samastað syninum hjá.
Samastað syninum hjá.

 **Faðir vor**

 Faðir vor, þú sem ert á himnum.
 Helgist þitt nafn.
 Til komi þitt ríki.
 Verði þinn vilji, svo á jörðu sem á himni.
 Gef oss í dag vort daglegt brauð.
 Og fyrirgef oss vorar skuldir,
 svo sem vér og fyrirgefum vorum skuldunautum.
 Eigi leið þú oss í freistni,
 heldur frelsa oss frá illu.
 Því að þitt er ríkið, mátturinn og dýrðin að eilífu.
 Amen.